ઈ.સ. 1965માં તમિલ ભાષામાં એક ફિલ્મ બની નામ હતું “કુઝનડાઈયુમ દૈવમમ “. એ વી મય્યપને એમના એવીએમ પ્રોડક્શનના નેજા હેઠળ આ ફિલ્મનું નિર્માણ કર્યું. દિગ્દર્શન કર્યું કૃષ્ણન અને પંજુનું. જયશંકરે પિતાની અને જમુનાએ માની ભૂમિકા નિભાવી જયારે જોડકી દીકરીના પાત્રમાં હતી કુટ્ટી પદ્મિની. એસ.એમ. વિશ્વનાથને સ્વરબદ્ધ કરેલા ગીતો ખુબ લોકપ્રિય થયા હતાં. ફિલ્મ પણ બહુ સફળ નીવડી. આ ફિલ્મને તામિલ ભાષામાં બનેલી બેસ્ટ તમિલ ફિલ્મનો રાષ્ટ્રીય પુરસ્કાર મળ્યો અને સેકન્ડ બેસ્ટ ફિલ્મનું મેરિટ સર્ટિફિકેટ પણ મળ્યું. સુજ્ઞ વાચકોને ખબર પડી જ ગઈ હશે કે આની કથા પેરેન્ટ ટ્રેપ પર આધારિત હશે. જી હા, આપનું અનુમાન એકદમ સાચું છે. ઈ.સ. 1961માં પ્રદર્શિત થયેલી હેઈલી મીલ્સને ડબલ રોલમાં ચમકાવતી વોલ્ટ ડિઝનીની પેરેન્ટ ટ્રેપ ફિલ્મ પર આધારિત આ ફિલ્મ હતી.